
EVELYN WEVER-CROES 


Hunto cu Minister Endy Croes y Parlamentario Alvin Molina, 


PROME MINISTER TA BISHITA 
ST. PAULUS SCHOOL 


Pe bo tI Esine grandi Can an 


Ambiente patriotico di celebracion di nos dia nacional ta wordo 
sinti rond di Aruba. Awe, diahuebs 17 di maart, ta e ultimo dia 
cu na scolnan na Aruba ta celebra Dia di Himno y Bandera 
2022. Prome Minister Evelyn Wever-Croes compafia pa 
Parlamentario Alvin Molina y Minister Endy Croes a bishita 
St. Paulus School. Nan a wordo ricibi pa cabesante di e scol, 
Meneer Randy Arends mientras cu e muchanan cu yen di 
alegria tawata wardando e bishita di nos Premier na nan scol. 


Ya Dia di Betico, Prome Minister a bishita e scol aki y a keda 
asina impresiona con e scol a celebra e dia aki y a dicici cu 
mester a bin bek pa wak con e scol ta celebra Dia di Himno y 
Bandera. Un ceremonia hopi bunita na unda a hisa e bandera 
di Aruba y canta Himno di Aruba. Tawata tin canto y baile riba 
ritmo di caha di orgel door di klas 5B y un baile di wals sorpresa 
di juffrouw y den klasnan a disfuta di bunita tentoonstelling. 


“Mi mester bisa cu un biaha mas mi a keda hopi impresiona 
con St.Paulus School a prepara pa celebra nos dia nacional. 
E muchanan a canta nos himno asina bunita cu a hasta duna 
mi kippenvel. Kippenvel ta ora algo ta asina bunita y emociona 
cu e ta afecta e otro hende y mi mester bisa, bosonan a canta 
hopi hopi bunita. Nos no mag bati man pa Himno pero nos 


mag bati man pa tur cu a canta”, Prome Minister a expresa 
elogiando e coro di alumno. 


Prome Minister, papiando cu e muchanan, a elabora riba e 
ultimo couplet di nos Himno, ‘Grandeza di bo pueblo ta su gran 
cordialidad. Cu Dios por guia y conserva 

su amor pa libertad’. Esaki, Premier a splica, kiermeen cu e 
cordialidad cu nos tin ta haci Aruba asina importante y grandi. 


“Cordialidad ta ora nos bisa bon dia, bon tardi of bon nochi 
na tur hende. Cordialidad ta trata tur hende na bon manera 
cu hopi atencion y hopi carifio maske por ta e no ta trata bo 
asina. Y ohala cu Papa Dios guia nos tur pa sigui bringa pa y 
conserva e libertad cu Aruba tin”. 


Prome Minister a gradici St.Paulus School pa e bunita manera 
cu nan ta dedica na Dia di Himno y Bandera y a desea cada 
Maestro y alumno un Feliz dia di Himno y Bandera. 


Riba Dia di Himno y Bandera, ban demostra cu nos tur ta stima 
Aruba. Hisa nos bandera, canta nos Himno y mustra mundo 
henter con hopi nos amor pa nos baranca tan stima ta. Feliz 
Dia di Himno y Bandera. 

enero adure J 


Den nomber di Gobierno di Aruba, 


> Minister di Finansa y Cultura 
kk mr. Xiomara J. Maduro 
A C hunto cu CCDN 


` AMANI. LON) AHHH 
Tin e honor placer di invita e pueblo di 
ye Aruba pa asisti na e celebracion di 


Dia de H Himno y À ardera 


MANIFESTACIONICULTURALE 
Diahuebs, 17 di maart 2022 
7:00 pm - 11:00 pm 


For di 6:30 pm lo tin presentacion di 
Caha di Orgel y Steelpan 


Concierto: Ataniro & Friends | Baile 
Poema | Cuminda Crioyo | Boca Dushi 
Mercado di Benta di Artesania. 


<> 


ACTO PROTOCOLĽAR: 
Diabierna, 18 di maart 2022 
9:00 am - 12:00 pm 
Desfile di Gruponan Uniforma 
Luga: Plaza Libertador Betico Croes 


Chikito y simpel bo porta; 
pero si respeta” 


“ 

PROGRAMA - 17 di maart 2022 


Manifestacion Cultural Himno y Bandera 
Plaza Libertador G.F. Betico Croes 


Pre-Programa 
6:30 PM - 7:15 PM Feria culinario cu benta di cuminda crioyo, cos dushi y artesania 
Entretenimento musica di Caha di Orgel” 


7:15 PM - 7:55 PM Presentacion Steelpan 
7:30 PM - 7:55 PM Yegada di invitadonan y mandatarionan 


8:00 PM — 11:00 PM Programa Oficial: 
Apertura 
Entrada di Bandera di Aruba 
Himno di Aruba - "Aruba Dushi Tera" 
Discurso di S.E. Minister di Finansa y Cultura Sra. Xiomara J. Maduro 
Presentacion di Baile 


Presentacion Ganadora Categoria Hubenil 10-12 aña Festival “Un canto pa 
Aruba su Himno y Bandera 2022” 


Presentacion di Baile y Canto Hubenil 


Presentacion: Agrupacion Musical Sabor Crioyo cu 5 cantante y Ganadora di 
Un Canto na nos Himno y Bandera categoria 13-17 aña. 


Baile di Potpourri 

Presentacion cancion "Color y Speransa" 
Presentacion Arte y Baile Clasico 
Presentacion Poesia Ritmico 

Baile Folklore 

Presentacion: Michelangelo & Friends 


Presentacion Duo Ganado Categoria Adulto "Festival Un Canto pa Aruba su 
Himno y Bandera 2022" 


Comision Celebracion Dianan Nacional 

PROGRAMA: 18 di maart 2022 
Ceremonia Protocolar Himno y Bandera 2022 
Plaza Libertador G.F. Betico Croes 


Pre- Programa 
8:00 AM - 8:30 AM Musica di Entretenimiento di Violonista Omar Kock y Guitara Sergio Jansen 


8:00 AM — 8:30 AM Yegada di Miembronan di Parlamento y demas invitadonan, 

8:30 AM - 8:50 AM Yegada di Mandatarionan. 

8:55 AM - 9:00.AM Yegada di S.E. Gobernador di Aruba Sr. Juan Alfonso Boekhoudt y su 
distinguido esposa. 


9:00 AM — 11:30 AM - Programa Oficial: 
Entrada di Bandera. 
Himno di Aruba - "Aruba Dushi Tera". 
Discurso di S.E. Prome Minister di Aruba, Sra. mr. Evelyna Wever-Croes. 
Oracion dedica na Aruba presenta pa Pastoor Juancho Pilongo 
Presentacion di Grupo di Baile Dazzling Dancers cu un wals “Cunucu di Seit” 
Presentacion di Coro di Muchanan di Scol Basico Cacique Macuarima. 


Presentacion di Ganado Absoluto cat. 4 - 6 aña di Festival “Un canto pa 
Aruba su Himno y Bandera 2022". 


Presentacion di Ganado Absoluto cat. 7 - 9 aña di Festival “Un canto pa 
Aruba su Himno y Bandera 2022". 


Presentacion Ganado Absoluto di "Poeta di Patria 2022" 

Presentacion Grupo di Baile 

Presentacion di Coro di Muchanan di Scol Basico Cacique Macuarima 
Himno di Aruba - "Aruba Dushi Tera”. 

Clausura di Ceremonia Protocolar. 

Inicio di desfile di Gruponan Uniforma 


Salida di S.E. Gobernador di Aruba Sr. Juan A. Boekhoudt y su Distinguido 
Esposa 
FINAL 

OPORTUNIDAD 


MINISTER DANGUI ODUBER 


Turismo y Salubridad Publico 


PABIEN PUEBLO DI ARUBA CU DIA DI 
HIMNO Y BANDERA! 


“Dia di Himno y Bandera ta un dia unda nos tur riba 
e pida barranca aki ta para keto pa recorda y celebra 
un gran logro. E ta e logro cu ta haci cu awe nos por 
bati riba nos pecho cu orguyo y bisa Ami ta Arubiano. 
Pabien pueblo cu Dia di Himno y Bandera”, Minister 
Dangui Oduber ta desea pueblo di Aruba. 


Pa e mandatario e dia aki ta uno sumamente special 
ya cu e ta un dia di union y cu ta demostra pa kico 
Aruba ta ser yama e perla di Caribe. Minister Dangui 
Oduber a splica cu hopi bes nos ta enfoka riba e turista 
pero no ta para keto riba locual ta haci Aruba asina 


- 18 DIMAART 2022 


Salud Publico 


Dangui Olde 


linister di Turismo y 


atractivo: “E amor caluroso cu nos Arubianonan tin pa 
su bishitantenan.” Ultimo 2 añanan tabata e 2 añanan di 
mas dificil den Aruba su historia, 2 aña cu nos no tabata 
por a celebra nos dia nacional manera ta custumber, 
pero pueblo di Aruba a demostra di ta uno resiliente. 
Nos a demostra cu ora nos ta uni pa un causa nos por 
logra cosnan sobre humano. 


E mandatario ta desea pa tur hende gosa di nos Dia di 
Himno y Bandera. “Celebra e dia aki den grandi hunto 
cu famia y demas amistad, pero no lubida kico ta haci 
nos sinti orguyoso di ta Arubiano. Pabien Aruba.” 


(0) 

MINISTER ROCCO TJON 
Husticia y Asuntonan Social 


Siman pasa, Minister di Husticia y Asuntonan Social Sr. Rocco 
Tjon a haci un biahe pa Hulanda, caminda a reuni cu diferente 
instancianan hudicial, Minister encarga cu Husticia y Siguridad 
como tambe Minister encarga cu “rechtsbescherming”; cual ta 
encarga cu e parti di “gevangeniswezen”. E meta principal di e 
biahe y e reunionnan aki tawata pa sera y amplia e cooperacion 
entre e diferente departamentonan. Tambe a enfatisa riba e 
importancia pa percura cu e cooperacion aki, specificamente 
riba e tematica di combatimento di criminilidad, por ta uno 
solido mirando cu hopi bes nos ta falta cierto experticio na 
Aruba, pa motibo cu esaki ta uno hopi caro. Pa e motibo aki, 
ta importante pa sera lasonan di cooperacion cu e diferente 
departamentonan aki na Hulanda, pa na momento cu un 
incidente pasa na Aruba, nos por conta cu e sosten di inmediato 
di e instancianan aki. 


Minister Tjon, a entrega un relato di ocho pagina na parlamento 
di Aruba, cual tambe ta obtenibel pa publico en general, 
caminda ta amplia detayadamente riba cada reunion y nan 
proposito. Manera ta visibel den e documento, e Mandatario 
y su delegacion a reuni entre otro cu director di “National 


Cyber Security Centrum” (NCSC) Sr. H. de Vries, kende su 
departamento ta percura pa hulanda ta digitalmente sigur. 
A papia di cooperacion entre Hulanda y Aruba, di cual e 
delegacion a reuni, y a haci palabracionnan concreto, caminda 
otro siman e diferente solicitudnan lo bay Hulanda pa asina por 
concretisa e diferente palabracionnan. 


Minister Tjon y su delegacion a bishita y reuni tambe na 
Rotterdam Zuid, den cuadro di nan programa nacional di 
prevencion y combatimento di corupcion. Siguientemente 
a reuni cu “Nationaal Coórdinator Terrorismebestrijding 
en veiligheid” Sr. P.J. Aalbersberg specificamente riba e 
cooperacion cu lo por tin, pa por duna miho contenido na 
esaki ora ta trata e parti di siguridad nacional, “cybersecurity”, 
y combatimento di terorismo. Asina por sigui elabora riba 
e otro reunionan cu a tuma luga, entre otro cu Minister di 
Rechstbescherming, Sr. F. Weerwind, “National High Tech 
Crime Unit” (THTC) na Nationale Politie como tambe e “Team 
Bestrijding Kinderporno y Kindersekstoerisme” (TBKK). 
Tambe a reuni cu korspchef di nationale politie Sr. H. van 
Essen, Minister di Husticia y Siguridad Sra. D. Yesilgóz- 
Zegerius, plaatsvervangend directeur-generaal “Politie en 
Veiligheidsregio's” Sra. Monique Commelin. A reuni tambe 
cu “Dienst Justitiele Inrichtingen” (DJI) directora di e division 
“gevagneniswezen y vreemdelingenbewaring “ Sra. Monique 
Schipper. 


Por ultimo, e Mandatario a expresa di ta sumamente contento 
cu e resultado di e biahe, caminda a logra haci palabracionnan 
concreto cu Hulanda, na mes momento a haya reaccion 
positivo di Hulanda, caminda a indica di ta habri pa amplia 
e cooperacion cu Aruba. Pues, dentro di poco, e grupo 
di delegacion lo ta preparando tur e documentacionnan 
di solicitud pa asina oficialisa e peticion cu ta bin di parti di 
Ministerio di Husticia y Asuntonan Social pa cu cooperacion cu 
Ministerionan, Instancianan y Departamentonan na Hulanda. 

Un plataforma esencial pa publica buki, ofrece 


informacion, herment y recurso di y na Papiamento 


Proyecto Idioma den Enseñansa kier comparti e bon noticia cu 
comunidad cu e website papiamento.aw a haya un cara y logo 
nobo, net na porta di Dia di Himno y Bandera. 


Mas cu un decada despues di e lansamento di e website, a 
dicidi cu a bira tempo pa presenta e website den un forma mas 
moderno, atractivo y facil pa e usuario. 


E website a wordo lansa na 2008 como parti di un campaña 
pa crea mas conscientisacion den comunidad tocante 
Papiamento. Aparte di ta un idioma oficial banda di Hulandes, 
Papiamento ta e idioma materno di 70% di hende na Aruba 
y pues e instrumento mas importante di comunicacion di 


mayoria. E lema di e campaña, ‘Nos idioma ta 
den bo man. Papiamento, cuid’e!’, tabata refleha e 
meta di e tempo ey. 


Durante e pandemia, manera den mundo henter, e 
uzo di plataforma digital en general a bira necesario 
y a haya un urgencia nobo. Como tal e meta di e 
website a cambia tambe: mas y mas papiamento. 
aw ta birando un plataforma esencial pa publica 
buki y ofrece mas informacion, herment y recurso 
posibel di y na Papiamento. 


Usuario por click riba ‘Biblioteca’ por ehempel 
pa lesa buki digital pa mucha y hoben of buki 
di gramatica, y tambe tin opcion pa click riba 
‘Ortografia y Gramatica’ pa haya sa mas tocante 
e areanan aki. 


Por download e Vocabulario Ortografico di 
Papiamento (Buki Blauw) of busca palabra riba 
e website mes, cu nan forma di skirbi corecto. E 
bishitante di e website por mira un documentario 
tambe, carga cu hecho tocante e idioma nacional. 


Intencion ta pa e website mes bira un herment 
valioso pa tur esnan cu ta di habla Papiamento of 
ta simplemente interesa pa haya sa mas di nos 
idioma. Usuario por keda check pa informacion 
of buki nobo, pasobra lo keda update e website 


regularmente. 


Japiamento,aw 

Departamento di Salud Publico: 
UPDATE 17 DI MAART 2022 


Debi na dia National di Himno y Bandera mayan diabierna 18 
di maart, ta opta pa duna e update semanan awe diahuebs 17 
di maart. 

Segun resumen semanal di awe 69 persona a recupera den 
e siman aki y un total di 47 caso nobo di COVID-19 a keda 
registra. 

E cantidad di casonan activo di COVID-19 pa awe ta 40 y 
cantidad di fayecidonan relaciona cu COVID-19 ta 212. Datos 


ta ilustra casonan nobo di COVID cu un averahe semanal di 
8 caso pa dia y un averahe di ‘Positivity rate’ semanal di 24% 
pa dia. 


Actualmente na Aruba tin 2 persona interna cu of debi na COVID 
di cual den ICU no tin ningun persona y riba piso general tin 2. 
Na Colombia tin actualmente 4 persona den ICU y ninguno (0) 
riba piso general. 


RESIDENTE 


17/3/2022 NO-RESIDENTE 


Casonan Nobo 


19 


Recupera 


Positivo 


Hospitalisa 
AUA 


Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Sifia bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza À e herment- 
nan cu nos tin pa caba cu e virus aki na nos isla! 


Ami si” 


Mantene 1.5M 
minimo di distancia 


Laba man 
frecuentemente 


Uza tapa boca 
paden di tur lugar. 

